รู้สึกเหมือนมีตัวอะไรเดินในหู มีเสียงก๊อกแก๊กๆ เป็นมา3วันแล้ว เป็นสัญญานของโรคอะไรหรือปล่าวคะ Image
สวัสดีค่ะ เสียงก๊อกแก๊กในหู อาจเกิดจาก- การมีสิ่งแปลกปลอมในหู เช่น ซากมด ซากแมลง เป็นต้น- ขี้หู ที่อาจแห้ง และเคลื่อนที่ไปมาในรูหู- เป็นไข้หวัด ภูมิแพ้ ซึ่งทำให้ความดันในช่องหูเกิดการเปลี่ยนแปลง เกิดเสียงในหู หรือการได้ยินเสียงลดลงได้- หูชั้นกลางอักเสบ แต่จะมีอาการปวดหูมากร่วมด้วย แล้วตามด้วยการมีหนองไหลจากรูห๔- การติดเชื้อซิฟิลิสหรือไวรัสที่ทำให้หูชั้นในอักเสบ- ประสาทหูเสื่อมในผู้สูงอายุหรือจากการฟังเสียงดังบ่อยๆ- การใช้ยาบางชนิดที่มีผลข้างเคียงต่อประสาทหู เช่น ยาต้านมาลาเรียคลอโรควิน ยาปฏิชีวะนะอิริโทรไมซิน ยาเคมีบำบัดรักษามะเร็งบางชนิด เป็นต้นนอกจากนี้อาจเกิดขึ้นหลังจากการดื่มแอลกอฮอล์ กาแฟ หรือสูบบุหรี่ รวมถึงการมีสาเหตุมาจากการมีความเครียด วิตกกังวล อารมณ์ซึมเศร้า หรือเกิดจากนอนไม่หลับก็ได้หากอาการเป็นต่อเนื่องนานหลายวัน แนะนำควรไปพบแพทย์เพื่อตรวจหาสาเหตุค่ะ ในเบื้องต้น ไม่ควรใช้อะไรไปแคะหู ระวังอย่าให้น้ำเข้าหู งดการเล่นกิจกรรมทางน้ำต่างๆ ไปก่อน ควรงดการดื่มชา กาแฟและแอลกฮออล์ นอนหลับพักผ่อนให้เพียงพอ ไม่เครียด เป็นต้น